text: 
  Er de splittergale? Nu har S, SF, m.fl. gennem flere år forfulgt 
  Ninn-Hansen, fordi han efter deres mening ikke fulgte loven. Der har 
  da tilsyneladende været nogle problemer, men der er alligevel en meget
   udbredt forståelse for Ninn-Hansens handlemåde, fordi han varetog 
  danske interesser uden at få personlig vinding ud af det. Nu har vi 
  fået en ny justitsminister, som følger loven, men det vil de 
  selvsamme partier ikke finde sig i. De forlanger en lovændring  -  og
   med tilbagevirkende kraft. Arne Fryman, Vestersøgade 78, 1601 
  København V.
  
  Danskere er ikke nogen race
  
  Danskerne er et folk, ikke nogen race, så når Den Danske Forening 
  går ind for at forsvare det danske folk mod at blive fortrængt i 
  eget land af bekvemmelighedsindvandrere, kan foreningen da ikke af den 
  grund beskyldes for at være racistisk, som påstået af direktør Jens 
  Sejersen og i en helt forkert dom af Gentofte Civilret, som er 
  ærekrænkende for det danske folk. Ivan Vaarby Laursen, Guldvej 6, 3060
   Espergærde
  
  
  
  